 Computer_Village  Computer Village na one information and Communications Technology ICTaccessories market wey im location dey for one community wey dem call Otigba for inside Ikeja di capital of Lagos state Southwestern Nigeria. Di market na im be di largest ICT accessory market for Africa. Computer village na perfect competition market under di umbrella of di computer and Allied products Dealers Association of Nigeria CAPDAN. Apart say computer village dey sell information and Technology accessory di market also dey deal on repair of mobile phone and computers. Di computer and phone repairs fit either dey on software or hardware components depending on di nature of di faulty. Di market and di wide range of business activities give opportunities to computer engineers and technicians wey specialize for dem. Di market open everyday except for Sunday and public holidays. Dis daily business transactions and popularity don attract new investors and ICT dealers across Africa whereby e expand di market size and population with profound effects for Lagos state economy. Di ICT accessory market wey formerly dey for Ogunlana Drive surulere for early 1990s and di current location na mere residential area and offices. Recently Lagos state Government plan say dem go relocate over 3000 traders. 